stanford-oval/wikipedia huggingface dataset:
Kuittikauppa
Suomi

Asiantuntijoiden arvion mukaan vuonna 2007 valtio menetti yli 100 miljoonaa euroa verotuloja rakennusalan kuittikaupparikoksien takia. Rikollisesti toimivat rakennusalan yritykset ostavat tekaistuja kuitteja, joihin vedoten arvonlisäverot jätetään maksamatta. Huhtikuussa 2008 jo useampi kuin joka toinen talousrikospoliisi ja -syyttäjä selvitteli rakennusalan kuittikaupparikoksia. Veroviranomaiset vaativat Suomeen käännettyä arvonlisäverojärjestelmää, jolla rakennusurakoissa arvonlisäveron suorittaminen siirtyisi pääurakoitsijalle. Joidenkin arvioiden mukaan järjestelmällä voitaisiin estää kuittikaupparikollisuus lähes kokonaan. 
Rakennusteollisuus vastustaa käännettyä arvonlisäverojärjestelmää, koska se toisi heidän laskelmiensa mukaan rakennusalalle 50 miljoonan euron lisäkustannukset.
Helsingin syyttäjävirastossa työskentelevien syyttäjien korjausehdotuksia tilanteeseen ovat käännetty arvonlisävero, urakoitsijoista tehtyjen neljännesvuosi-ilmoitusten määrääminen pakollisiksi ja lähetettyjen työntekijöiden lähdeveron ja ennakonpidätyksen vastuun siirto ulkomaisen yrityksen edustajalle Suomessa. Vastaavia käytäntöjä on käytössä muissa markkinatalousmaissa.
Kreuzlingenin piirikunta

| Kreuzlingenin piirikunta Bezirk Kreuzlingen |
| --- | --- |

Valtio:  Sveitsi
Kantoni:  Thurgau
Hallinto:  
 – hallinnollinen keskus:  Kreuzlingen
Pinta-ala:  129,17 km²
Väkiluku (2019):  48 998
 – väestötiheys:  380 as./km²
Kreuzlingenin piirikunta on yksi Sveitsin Thurgaun kantonin viidestä piirikunnasta. Sen väkiluku oli joulukuussa 2019 48 998. Piirikunnan pääkaupunki on Kreuzlingen.
Piirikunnan kunnat ovat Altnau, Bottighofen, Ermatingen, Gottlieben, Güttingen, Kemmental, Kreuzlingen, Langrickenbach, Lengwil, Münsterlingen, Raperswilen, Salenstein, Tägerwilen ja Wäldi.
Korpraali Palmu ja Muukalaislegioona

Korpraali Palmu ja Muukalaislegioona  on suomalainen show ja tanssiorkesteri joka on perustettu vuonna 1992.
Vuodesta 1997 alkaen orkesteri toimi nimellä Petri Liski & Muukalaislegioona. Orkesterin viimeinen esiintyminen oli Suomen Kansallisteatterin 130-vuotisjuhlassa vuonna 2002.
Kokoonpano

Korpraali Palmu  ( oik. Petri Liski ) (laulu)
Palm Gunnar ( oik. Marko Puro ) (piano)
Mattsson Mustafa ( oik. Vesa-Matti Mattsson )(pasuuna)
Ihajoki S. M.(trumpetti)
Aronen Jussi (alttosaksofoni)
Salmela Hugo (kitara)
Mäntylä Kaarlo J. (harmonikka)
Saarikoski Mauri J. (viulu)
Kautto Iiro (kontrabasso)
Kurki Topi (rummut)
Volotinen Matti (ksylofoni)
Julkaisut

Afrikan tähti -cd/kas. (1993)
Kivikauden mies/Ylieunukin uni cd-single (1993)
Rakkauden voima/ Kaksi baakelsia cd-single (1996)
Kolmen pennin ooppera -cd, solisteina mm. Petri Liski, Ismo Kallio, Seppo Pääkkönen, Marjukka Halttunen, Päivi Akonpelto (1997)
Kape Rüster -tarina -cd, (2001)
Aiheesta muualla

Korpraali Palmu ja Muukalaislegioonan esitystuotanto Suomen äänitearkistossa (1901–1999)
Petri Liski & Muukalaislegioona (Arkistoitu – Internet Archive)
Kreutzersonaatti (Leo Tolstoin romaani)

Kreutzersonaatti (Крейцерова соната, Kreitserova sonata) on Leo Tolstoin pienoisromaani vuodelta 1889. Teoksesta on ilmestynyt kolme suomennosta. Vilho Elomaan suomennos Kreuzer-sonaatti ilmestyi 1919, Valto Kallaman suomennos Kreutzersonaatti ilmestyi 1946 ja Eero Balkin suomennos nimellä Kreutzer-sonaatti 2011.
Teos herätti ilmestyessään runsaasti keskustelua. Kirjailija ja kirjallisuudentutkija Romain Rolland on sanonut: "Kuten usein tapahtuu suurille kyvyille, teos on lumonnut tekijän itsensä, taiteilija on voittanut ajattelijan. Tehon valtavuudessa, intohimoisuuden keskittymisessä, näkyjen raa'assa korostamisessa, muodon täydellisyydessä ja yksinkertaisen tyylin kypsyneisyydessä ei mikään muu Tolstoin teos vedä vertoja Kreuzer-sonaatille." Teoksen kertoja on Pollyanna Durbin, joka kuvailee kuinka tapahtumat johtivat hänen ystävättärensä Francesca murhaan.
Teos on saanut nimensä Beethovenin sävellyksestä Kreutzer-sonaatti.
Turkkilainen angora

| Turkkilainen angora |
| --- | --- |

Avaintiedot
Alkuperämaa::   Osmanien valtakunta
Rodun syntyaika::  1400-luku
Rodun lyhenne::  TUA
Kategoria::  II
Ulkonäkö ja terveys
Turkki::  puolipitkä
Väritys::  valkoinen
Silmät::  kaikki värit hyväksytään
Paino::  urokset 4–6 kg, naaraat 2,5–4 kg
Elinikä::  12–18 vuotta
Turkkilainen angora on kissarotu, joka on kotoisin Ankaran vuoristoseudulta, jonka nimi ennen oli Angora. Jo 1400-luvulta tunnettu kissarotu on yksi vanhimmista.
Ulkonäkö

Turkkilaisen angoran jalostuksessa on korostettu erisävyisiä silmiä, mutta nykyään jalostuksessa sallitaan kaikki värit. Silmät ovat hieman vinot, ja korvat kohtuullisen suuret. Pää on kiilanmuotoinen ja otsaa kohti levenevä. Korkealle päälaelle sijoittuneiden korvien kärjissä on yleensä tupsut. Turkkilaisen angoran tulee näyttää viehkeältä ja ylväältä. Se kuuluu puolipitkäkarvaisiin kissoihin, joista sen karva on lyhimmästä päästä. Karva on hieman pidempää kaulassa, mahassa ja hännässä. Turkki on sileä ja silkkinen, sillä aluskarvaa ei ole juuri ollenkaan ja karvanlähtö on melko vähäistä.
Turkkilainen angora on liikkuvainen kissa. Se on rakenteeltaan notkea ja siroudestaan huolimatta lihaksikas. Se on vartaloltaan keskikokoa ja sopusuhtainen. Jalat ovat pitkät ja hoikat, takajalat hiukan korkeammat kuin etujalat. Naaraat painavat yleensä 2,5–4 kg, ja urokset ovat jonkin verran naaraita suurempia (4–6 kg painoltaan).
Luonne

Turkkilainen angora on yksi maailman lempeimmistä kissaroduista. Se on luonteeltaan hyvin seurallinen ja vielä vanhanakin utelias. Turkkilaista angoraa  pidetään useimmiten yhden ihmisen kissana mutta toki se antaa huomiota muillekin.
Aiheesta muualla

Wikimedia Commonsissa on kuvia tai muita tiedostoja aiheesta .
Vangora
Turkkilainen sauna

Tellak: turkkilaisen saunan hieroja ja pesijä.
Turkkilainen sauna eli hamam (arab. حمّام‎) on Lähi-idän alueelta lähtöisin oleva höyrysauna. Nykyään hamam tunnetaan epävirallisesti turkkilaisena saunana. Turkkilaisessa saunassa ei ole kiuasta, eikä siellä ole erityisen kuuma, mutta siellä oleva ilma on varsin kosteaa ja höyryistä. Saunan lämmittämiseen käytetään yleensä puuta tai hiiltä. Turkkilainen sauna oli merkittävässä asemassa Osmanien valtakunnan kulttuurissa. Istanbulin historiallisia hamameja ovat Ağa, Büyük, Galatasaray, Çardaklı ja Sofular.
Rakenne

Turkkilaisessa saunassa yhdistyvät roomalainen thermae-kylpylä ja bysanttilainen arkkitehtuuri sekä turkkilais-islamilainen kylpemisperinne. Aikoinaan jo arabit olivat rakentaneet omanlaisiaan versioita kreikkalais-roomalaisista kylpyhuoneista. Osmanien valtakunnassa turkkilaiset saunat olivat usein moskeijojen yhteydessä. Ehkä tunnetuin esimerkki on Istanbulissa sijaitseva, vuonna 1584 rakennettu Çemberlitaş Hamamı. Tyypillisessä turkkilaisessa saunassa on kolme huonetta: kuuma (sıcaklık), lämmin (tepidarium) ja viileä huone (soğukluk).
Kuuma huone on yleensä kooltaan suuri, ja sinne tuovat hieman valoa pienet ikkunat. Keskellä on suuri marmorinen taso, jossa kylpijät makaavat. Huoneen nurkissa on syvennyksiä, joissa on suihkulähteitä. Lämpimässä huoneessa peseydytään vedellä ja saippualla, ja kylmässä huoneessa rentoudutaan, pukeudutaan ja juodaan virkistäviä juomia, ja monissa tapauksissa myös hieronnan jälkeen otetaan nokoset tarkoitusta varten rakennetuissa kopeissa. Joissakin Istanbulin turkkilaisissa saunoissa on saatavilla myös mikveh, joka alkujaan on juutalaisten naisten rituaalikylpy.
Turkkilaisen saunan kulttuuriset seikat

Perinteisesti turkkilaisessa saunassa hierojina, tellakeina, toimivat nuoret pojat. Tellakit myös auttoivat miehiä peseytymään. Monissa paikoissa pesijät eivät ainoastaan pesseet tai hieroneet, vaan he olivat suoranaisia seksityöläisiä. Tellak-järjestelmä kuihtui 1900-luvun alkupuolella varsinkin Kemal Atatürkin valtakaudella. Historialliset tietolähteet sisältävät tarkkoja kuvauksia turkkilaisten saunojen eroottisista tapahtumista.
Toisin kuin länsiroomalaiset tai bysanttilaiset kylpylät, turkkilaiset saunat oli tarkoitettu molemmille sukupuolille. Miehille ja naisille oli erilliset osastot. Turkkilaisen saunan kulta-aikana saunoja rakennettiin kaikkiin Osmanien valtakunnan suuriin kaupunkeihin.
Saunojen merkitys turkkilaisessa kulttuurissa heikkeni, kun vesijohdot yleistyivät ja monissa kodeissa päästiin käyttämään juoksevaa vettä.
Aiheesta muualla

Kuvia tai muita tiedostoja aiheesta turkkilainen sauna Wikimedia Commonsissa
Hammams in Islamic tradition (Arkistoitu – Internet Archive)
Official website of the Çemberlitaş
Sauna
| --- | --- |
Saunakylpy eri kulttuureissa:   Suomalainen sauna  Banja  Turkkilainen sauna  Hikimaja  Temascal  Laconicum  Sentō 
Kiuas:   Savusaunan kiuas  Aitokiuas  IKI-kiuas  Läpivirtauskiuas 
Saunominen:   Löyly  Vasta  Lauteet  Istuinalunen  Avantouinti 
Saunarakennus:   Historialliset saunatyypit  Savusauna  Rantasauna  Talosauna  Huoneistosauna  Kylpyhuonesauna  Metsäsauna  Autosauna 
Saunakulttuuri:   Yleinen sauna  Homosauna  Täisauna  Kelluva sauna  Saunomisen maailmanmestaruuskilpailut  Uunissa saunominen 
Suomalainen sauna
Sauna kansanperinteessä:   Juhannussauna  Joulusauna  Morsiussauna  Saunatonttu 
Sauna kulttuurissa ja taiteessa:   Suomen Saunaseura  Tamminiemen saunaseura  Sauna – puhtaasti suomalainen  Saunassa  Miesten vuoro
Tomaatit soseeksi

| Tomaatit soseeksi> Attack of the Killer Tomatoes: Animation Series |
| --- | --- |

Tyyli:  piirrossarja
Kestoaika:  noin 25 minuuttia
Pääosissa:  John Astin Thom Bray S. Scott Bullock Maurice LaMarche Cam Clarke Neil Ross Chuck McCann Rob Paulsen Kath Soucie 
Alkuperämaa:  Yhdysvallat
Verkko:  Yhdysvallat: Fox Kids Suomi: MTV3
Esitetty:  8. syyskuuta 1990 – 23. marraskuuta 1991 (Yhdysvallat)
Jaksoja:  21
Tuotanto
Tuotantoyhtiö(t):  Marvel Productions
Aiheesta muualla
IMDb 
Tomaatit soseeksi (alkuperäiseltä nimeltä Attack of the Killer Tomatoes) on yhdysvaltalainen vuosina 1990–1991 valmistunut piirrossarja, joka on niin sanottu spin-off vuonna 1978 valmistuneelle elokuvalle Tappajatomaattien hyökkäys ja sen vuonna 1988 valmistuneelle jatko-osalle Tappajatomaattien paluu. Piirrossarjaa tehtiin kaksi tuotantokautta, joista ensimmäinen sisälsi 13 jaksoa ja toinen 8 jaksoa. Sarjan tuotti Marvel Productions.
Yhdysvalloissa sarjaa on esitetty 1990-luvulla Fox Kids-kaapelikanavalla. Suomessa sarjaa esitettiin vuonna 1994 MTV3-kanavalla  suomenkielisellä tekstityksellä.
Sarja kertoo hullusta professori Putrid T. Gangreenista, joka luo tomaattilajin, josta muodostuu osa tomaattia ja osa ihmistä.
Sarjasta julkaistiin Nintendo Entertainment System- ja Game Boy-konsoleille peli Attack of the Killer Tomatoes.
Aiheesta muualla

Attack of the Killer Tomatoes NES-version arvostelu Youtubessa, osa 1, viitattu 3.1.2019.
Attack of the Killer Tomatoes NES-version arvostelu Youtubessa, osa 2, viitattu 3.1.2019.
Maurice LaMarchen ja Rob Paulsenin haastattelu Momocon-tapahtumassa vuodelta 2017, viitattu 3.1.2019.
Tolvaslampi

| Tolvaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°44′02″N, 26°20′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Suonteen alue (14.84)
Laskuoja:  oja Suonteeseen 
Järvinumero:  14.841.1.009
Mittaustietoja
Pinnankorkeus:  98,4 m  
Pituus:  1 km  
Leveys:  290 m  
Rantaviiva:  2,353 km  
Pinta-ala:  16,853 ha  
Saaria:  ei saaria 
 fiTolvaslampi 
Tolvaslampi  on Keski-Suomessa Joutsassa  Tolvasniemen lähellä sijaitseva lampi.
Maantietoa

Lampi on 1,0 kilometriä pitkä, 290 metriä leveä, ja sen pinta-ala on 16,9 hehtaaria. Lammella ei ole kartan mukaan saaria.  Sen rantaviivan pituus on 2,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Ala-Suonteen lähialueeseen (14.841) se kuuluu. Lammen vedenpinnan korkeus on 98,4 metriä mpy.
Toni Cuquerella

| Toni Cuquerella> Henkilötiedot |
| --- | --- |
Syntynyt: 14. huhtikuuta 1973 (ikä 51) Gandia, Espanja
Kansalaisuus:   Espanja
Toni Cuquerella (s. 14. huhtikuuta 1973 Gandia) on espanjalainen entinen HRT F1 Formula 1 -tallin tekninen johtaja.
Cuquerella toimi Super Agurilla kaudella 2006 Yūji Iden ja 2007 Anthony Davidsonin kisainsinöörinä. Kausilla 2008–2009 hän toimi BMW Sauberilla Robert Kubican kisainsinöörinä. Vuonna 2010 hän siirtyi HRT F1 tallin pääinsinööriksi. Vuonna 2012 hänet ylennettiin tallin tekniseksi johtajaksi.
Kosovon ja Yhdysvaltain suhteet

Kosovon ja Yhdysvaltain sijainti.   Kosovo  Yhdysvallat
Kosovon ja Yhdysvaltain suhteilla tarkoitetaan Amerikan yhdysvaltojen ja Kosovon tasavallan kahdenvälisiä suhteita. Yhdysvalloilla on suurlähetystö Pristinassa ja Kosovolla on Washington DC:ssä. Yhdysvallat tunnusti Kosovon itsenäisyyden helmikuussa 2008.
Vuonna 2015 tehdyn U.S. Global Leadership -raportin mukaan 81 prosenttia kosovolaisista hyväksyi Yhdysvaltain globaalin johtajuuden. 9 prosenttia olivat sitä vastaan ja 11 prosenttia ei osannut sanoa.
Aiheesta muualla

Kuvia tai muita tiedostoja aiheesta Kosovon ja Yhdysvaltain suhteet Wikimedia Commonsissa
Kosovon moottoritieverkko

Kosovon moottoritieverkko on Euroopan uusin. Se on pääosin vasta rakenteillamilloin?. Maan läpi kulkevat Eurooppatiet Eurooppatie E65 ja E80, jotka ovat vielämilloin? tavallisia maanteitä.
Suunniteltu moottoritieverkko

Moottoritiet (Autoudhë)
| Tienumero | Alkupiste | Loppupiste | Suunniteltu pituus | Avattu | Rakenteilla | Suunnitteilla |
| --- | --- | --- | --- | --- | --- | --- |
| , E764 | Jarinjë  | Hani i Elezit  |  |  |  |  |
| , E851 | Vërmicë  | Merdarë  |  |  |  |  |
|  | Rrugovë-Schlucht  | Balincë |  |  |  |  |
Kosovon kansalliskirjasto

| Kosovon kansalliskirjasto> Biblioteka Kombëtare e Kosovës Narodna biblioteka Kosova,  Народна библиотека Косова |
| --- | --- |
 Kosovon kansalliskirjaston rakennus Pristinassa (2014).
Osoite:  Sheshi "Hasan Prishtina" p.n., Pristina, Kosovo
Sijainti:  Pristina, Kosovo
Valmistumisvuosi:  1982
Suunnittelija:  Andrija Mutnjaković
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kosovon kansalliskirjasto (alb. Biblioteka Kombëtare e Kosovës, serb. Narodna biblioteka Kosova, Народна библиотека Косова, engl. National Library of Kosovo) on Kosovon pääkaupunki Pristinassa toimiva kansalliskirjasto.
Kansalliskirjaston taustana on joulukuussa 1944 Prizrenissä perustettu Kosovon autonomisen provinssin kirjasto. Kirjasto siirtyi nykyisen, kroatialaisen arkkitehti Andrija Mutnjakovićin (s.1929) suunnitteleman kirjastorakennuksen valmistuttua vuonna 1982 Pristinan yliopistoalueelle. Rakennus käyttää elementteinään bysanttilaisen ja ottomaaniperinteen kupoleita ja kuutiomuotoa; rakennuksessa on 73 pientä kupolia.
Kirjaston nimitys on vaihtunut perustamisensa jälkeen useasti; vuodesta 2014 lähtien nimenä on ollut Kosovon kansalliskirjasto.
Aiheesta muualla

Kuvia tai muita tiedostoja aiheesta Kosovon kansalliskirjasto Wikimedia Commonsissa
Kosovo National Library (englanniksi) (worldarchitecturemap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:National Library of Kosovo
Käännös suomeksi
Kutchin piirikunta

Kutchin piirikunta (gudžaratiksi કચ્છ જિલ્લો, Kaccha jillo, hindiksi कच्छ जिला, Kaccha jilā) on yksi Gujaratin osavaltion 33 piirikunnasta. Piirikunta rajautuu etelästä ja lännestä Kutchinlahteen, pohjoisesta Pakistanin Sindhin provinssiin ja idästä Banaskanthan, Patanin, Surendranagarin ja Morbin piirikuntiin.
Kutchin piirikunnassa oli vuoden 2011 väestönlaskennassa 2 092 371 asukasta.
Kuitia

Kuitian kartano, etualalla kivinen kartanolinna.
Kuitia (ruots. Qvidja) on 1400-luvulla rakennettu kartanolinna Paraisilla.
Historiaa

Paraisten kaupungissa Lemlahdensaaren pohjoisosassa sijaitseva Kuitian linna on vanhin Suomessa säilynyt kartano. Sen rakentamisen pani alulle valtaneuvos Joachim Fleming oletettavasti 1480-luvulla. Jo aiemmin Kuitia mainitaan asuttuna kartanona 1400-luvun alussa. Sen varhaisin tunnettu omistaja oli Turun piispa Maunu Tavast. Vuonna 1439 hän lahjoitti kartanon veljelleen Jöns Olofinpojalle sekä tämän vaimolle Marta Klauntyttärelle, joka oli Turun linnan päällikön Klaus Lydekenpoika Djäknin tytär. Joachim Fleming oli Marta Klauntyttären tyttärenpoika, ja hän peri Kuitian vuonna 1477.
Maantieteellisesti Kuitia sijaitsee 400 metriä merestä, Pitosalmesta. Keskiajalla meri lainehti lähellä kartanoa, sillä lähimmät rantapellot ovat alle kymmenen metriä korkeammalla kuin nykyinen merenpinta. Kivilinna rakennettiin niinä levottomina aikoina, jolloin juutit purjehtivat ja ryöstivät Suomen rannikkoa. Sillä on varmasti ollut myös puolustuksellinen tarkoitus. Aivan lähellä on korkea mäki, meren puolelta jyrkkärinteinen Råbäckbergen, joka on saattanut olla muinainen linnavuori.
Kuitian linna on rakennettu luonnonkivistä muuraamalla. Tiiliä on käytetty ovien ja ikkunoiden pieliin sekä kellariholveihin. Linnassa on kellarikerroksen päällä kolme kerrosta, joihin pääsee keskellä taloa olevaa portaikkoa. Eteläpäässä on poikittain kivinen siipirakennus, joka on ilmeisesti rakennettu samaan aikaan päälinnan kanssa, mutta josta mahdollisesti on myöhemmin purettu kaksi ylintä kerrosta. Linnan rakennutti valmiiksi Joachimin poika, amiraali ja valtaneuvos Erik Fleming.
Tilan uusi, kivilinnan lähellä sijaitseva päärakennus, on rakennettu 1700- ja 1800-luvulla. Kartano on ollut jatkuvasti asuttuna, ja se oli af Heurlinin suvun omistuksessa 1800-luvulta 2010-luvulle. Viimeksi kartanon omistajana oli agronomi ja maatalousyrittäjä Anders af Heurlin. Vuonna 2014 kartanon osti Cargotecin hallituksen puheenjohtaja Ilkka Herlin ja ympäristövaikuttaja Saara Kankaanrinta. Kartano on suojeltu asemakaavalla vuonna 1997 ja sen viimeisin peruskorjaus valmistui vuonna 2022. Saneerauksen pääsunnittelijana toimi Saatsi arkkitehdit Oy.
Herlin ja Kankaanrinta ovat perustaneet Kuitiaan koetilan, jossa harjoitetaan mahdollisimman vähän Itämerta kuormittavaa maataloutta, tutkitaan hiilensidontaa ja kehitetään ympäristöystävällisiä lannoitteita. Maatilalla on yhteensä 250 hehtaaria viljelysmaata, jossa kasvaa tällä hetkellä vehnää, kauraa, ohraa ja sokerijuurikkaita. Tavoitteena on, että maatilalla kehitetään entistä parempia lannoitteita ja yhä tehokkaampia luonnonmukaisia viljelymenetelmiä. Tulevaisuudessa tilalla aletaan harjoittaa myös karjankasvatusta. Kartano on mukana CarbonToSoil -projektissa.
Vuonna 2009 Museovirasto määritteli Kuitian kartanolinnan valtakunnallisesti merkittäväksi rakennetuksi kulttuuriympäristöksi.
Vuonna 1951 ilmestyneen seikkailuelokuvan Sadan miekan mies ulkokuvaukset tehtiin Kuitian kartanon ympäristössä.
Aiheesta muualla

Kuvia tai muita tiedostoja aiheesta Kuitia Wikimedia Commonsissa
Kuitian kartanolinna. Retkipaikka.
Qvidja hakuteoksessa Uppslagsverket Finland (2012). (ruotsiksi)
Kuitian kartanon päärakennus vuonna 1911.
Qvidja, eli Kuitia Zacharias Topeliuksen kirjasarjassa Finland framstäldt i teckningar 1800-luvun puolivälissä.
Kromi(III)

| Kromi(III)pikolinaatti |
| --- | --- |


Tunnisteet
IUPAC-nimi:  tris(2-pyridiinikarboksylaatti-N,O)kromi(III)
Muut nimet:  2-pyridiinikarboksyylihapon kromi(III)-suola
CAS-numero:  14639-25-9
PubChem CID:  151932 ja 56840998
Ominaisuudet
Molekyylikaava:  (C6H4NO2)3Cr
Moolimassa:  418,33
Ulkomuoto:  punertava kiteinen aine
Kromi(III)pikolinaatti (CrPic3) on suola, joka on muodostunut kromi-ionista ja siihen liittyneistä kolmesta orgaanisesta pikolinaatti-ionista. Kromi(III)pikolinaatin kemiallinen kaava on  Cr(C6H4NO2)3. Aine liukenee hieman veteen pH:ssa 7. Suola liukenee myös polaarisiin orgaanisiin  liuottimiin.
Kromi(III)pikolinaattia on ehdotettu ravintolisäksi tyypin 2 diabeteksen hoitoon. Koska kromi ei imeydy ravinnosta kovinkaan hyvin, imeytymistä avustetaan pikoliinihapon aikaansaamalla kromin kelaatiolla. CrPic3-lisäravinteilla on väitetty olevan vaikutuksia veren glukoosipitoisuuteen, lipidien aineenvaihduntaan ja kehon koostumukseen.
Euroopan unionissa kromi(III)pikolinaatti on ollut sallittu elintarvikkeiden ainesosana vuodesta 2011 saakka.
Toni Duggan

Toni Duggan
Toni Duggan (s. 25. heinäkuuta 1991) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa vuoden 2019 MM-kilpailujen päättyessä 75 maaottelua ja tehnyt niissä 22 maalia. Hän saavutti MM-pronssia vuonna 2015 sekä kuului EM-kilpailuissa 2017 välieriin yltäneeseen joukkueeseen ja MM-kilpailuissa 2019 neljänneksi sijoittuneeseen joukkueeseen.
Duggan esiintyi ensimmäisen kerran Englannin naisten maajoukkueessa syyskuussa 2012. Hän kuului Englannin joukkueeseen EM-kilpailuissa 2013 ja teki viime hetken tasoitusmaalin alkulohkon ottelussa Venäjää vastaan. MM-kilpailuissa 2015 hän pelasi Englannin kolmessa alkulohko-ottelussa, neljännesvälierässä sekä välierässä. EM-kilpailuissa 2017 hän pelasi kolmessa alkulohko-ottelussa sekä välierässä. Hän teki turnauksen alkulohkossa kaksi maalia, yhden Skotlantia ja yhden Portugalia vastaan. MM-kilpailuissa 2019 hän pelasi avauskokoonpanossa yhdessä alkulohko-ottelussa, neljännesvälierässä ja puolivälierässä.
Duggan pelasi nuorten maajoukkueissa 38 ottelua ja teki niissä 20 maalia. Hän kuului joukkueensa tähtiin alle 19-vuotiaiden EM-kilpailuissa 2009 ja teki loppuottelussa maalin 18-vuotissyntymäpäivänään, kun Englanti voitti mestaruuden. Vuosina 2008 ja 2010 hän pelasi alle 20-vuotiaiden MM-kilpailuissa.
Seuratasolla Duggan edusti kotimaassaan Evertonia ja Manchester Cityä kunnes hän siirtyi Espanjaan vuonna 2017. Hän edusti FC Barcelonaa kausina 2017–2019 ja Atlético Madridia kausina 2019–2021. Tämän jälkeen Duggan palasi Evertoniin. Hän voitti Manchester Cityn joukkueessa Englannin naisten Superliigan mestaruuden vuonna 2016.
Kreuzkirche (Dresden)

Kreuzkirche.
Dresdenin Kreuzkirche vuonna 1900.
Kreuzkirche on kirkkorakennus saksalaisessa Dresdenin kaupungissa, Altmarktin laidalla. Se on Saksin evankelis-luterilaisen kirkon pääkirkko ja yli 3 000 istumapaikallaan Saksin osavaltion suurin kirkkorakennus. Kirkko rakennettiin myöhäisbarokin ja varhaisklassismin tyylisuuntia mukaillen vuosina 1764–1800, ja se on Frauenkirchen jälkeen Dresdenin toiseksi vanhin kirkkorakennus. Tunnetun Dresdner Kreuzchor -kuoron kirkkona Kreuzkirche on myös Dresdenin kirkkomusiikin keskus.
Aiheesta muualla

Kuvia tai muita tiedostoja aiheesta Kreuzkirche (Dresden) Wikimedia Commonsissa
Viralliset sivut (Arkistoitu – Internet Archive)
Dresdner Kreuzchor
Kosin arkeologinen museo

| Kosin arkeologinen museo Αρχαιολογικό Μουσείο Κω |
| --- | --- |
Tyyppi:  arkeologinen museo
Sijainti:  Kosin kaupunki, Kos, Etelä-Egean saaret, Kreikka
Perustettu:  1936
Koordinaatit:  36°53′37″N, 27°17′20″E
 fiKosin arkeologinen museo 
   
Kosin arkeologinen museo (kreik. Αρχαιολογικό Μουσείο Κω, Archaiologikó Mouseío Ko) on arkeologinen museo Kosin kaupungissa Kosin saarella Kreikassa. Se esittelee saarelta löydettyä pääosin antiikin aikaista esineistöä.
Museo on rakennettu vuonna 1935 Kosin italialaisvallan aikana ja se aloitti toimintansa vuonna 1936. Museo rakennettiin italialaisten ja saksalaisten saarella suorittamien arkeologisten kaivausten löytöjä varten. Museorakennus on kaksikerroksinen ja edustaa tyyliltään fasismin arkkitehtuuria. Näyttelytilat ovat ensimmäisessä kerroksessa, kun taas toinen kerros ja kellarikerros ovat varastokäytössä.
Kokoelmat

Museon kokoelmiin kuuluu löytöjä Kosin kaupungin arkeologisilta alueilta, mukaan lukien Kosin agora, Läntinen arkeologinen alue, Roomalainen odeion ja Roomalainen talo (Casa Romana), sekä kaupungin lähellä sijaitsevasta Asklepieionista. Museoesineisiin kuuluu muun muassa patsaita, hautareliefejä, lattiamosaiikkeja, keramiikkaa ja rahoja. Merkittävin lattiamosaiikki esittää Asklepioksen saapumista Kosille.
Artemiin patsas.
Demeterin patsas.
Dionysoksen patsas.
Haadeen patsas.
Hermeen patsas.
Naista esittävä patsas.
Griippi.
Lattiamosaiikki: keskellä Asklepios, vasemmalla Hippokrates.